CELEX: C2006/121/04
Language: da
Date: 2006-05-20 00:00:00
Title: Sag C-87/06: Anmodning om præjudiciel afgørelse indgivet af Juzgado de lo Social No 3, Valladolid den  14. februar 2006  — Vicente Pascual García mod Confederación Hidrográfica del Duero

20.5.2006   
            
            
               DA
            
            
               Den Europæiske Unions Tidende
            
            
               C 121/2
            
         Anmodning om præjudiciel afgørelse indgivet af Juzgado de lo Social No 3, Valladolid den 14. februar 2006 — Vicente Pascual García mod Confederación Hidrográfica del Duero
   (Sag C-87/06)
   (2006/C 121/04)
   Processprog: spansk
   Den forelæggende ret
   Juzgado de lo Social No 3, Valladolid
   Parter i hovedsagen
   
      Sagsøger: Vicente Pascual García
   
      Sagsøgt: Confederación Hidrográfica del Duero
   Præjudicielle spørgsmål
   
               1)
            
            
               Er ligebehandlingsprincippet, som forbyder enhver forskelsbehandling på grund af alder, og som er anerkendt i artikel 13 EF og artikel 2, stk. 1, i direktiv 2000/78 (1), til hinder for en bestemmelse i en national lov (nærmere bestemt stk. 1 i den eneste overgangsbestemmelse i »lov nr. 14/2005 om bestemmelser i kollektive overenskomster vedrørende den almindelige pensionsalders indtræden«), hvorefter bestemmelser om tvungen pensionering i kollektive overenskomster er gyldige, selv om de eneste betingelser for bestemmelsernes anvendelse er, at arbejdstageren har nået den almindelige pensionsalder og opfylder de betingelser for tildeling af alderspension, baseret på bidragsbetaling, som gælder i henhold til den spanske lovgivning om social sikring, og selv om der for fremtidige overenskomster gælder den yderligere betingelse, at arbejdsgiveren kun kan bringe en arbejdsaftale til ophør på grund af alder, hvis den tvungne pensionering tjener et beskæftigelsespolitisk formål?
               Såfremt dette spørgsmål besvares bekræftende, ønskes følgende spørgsmål besvaret:
            
         
               2)
            
            
               Skal den nationale ret, henset til ligebehandlingsprincippet, som forbyder enhver forskelsbehandling på grund af alder, og som er anerkendt i artikel 13 EF og artikel 2, stk. 1, i direktiv 2000/78, undlade at anvende stk. 1 i den eneste overgangsbestemmelse i lov nr. 14/2005 på den foreliggende sag?
            
         
      (1)  Rådets direktiv af 27.11.2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16).